 Bukedde Online - Abakolera ku bizimbe baagala Museveni abataaseTukuyigiddeko bingi ngoweereza mu kkanisa...Maama wa Muhangi atunuulidde Gavt. okukuuma...ABASUUBUZI abakolera ku bizimbe ebikaayanirwa balinze kiddako oluvannyuma lwa Muhangi abadde yabyeddiza okuziikibwa.Embeera eri ku bizimbe ekya Horizone ne Bazanya nEngo mu kiseera kino.Bagamba nti aba famire baabategeeza nti balinde okuziika kuggwe ate noludda lwa Drake Lubega ne Mansoor Matovu Yanga nalwo ne lubategeeza nti basooke bakungubagire musuubuzi munnaabwe Charles Muhangi nga bwe balinda ekinaatuukibwako.Muhangi abadde yeddiza ebizimbe ebibiri Qualicell Bus Terminal kye yabadde atuumye Horizon City ne Nabukeera kye yabadde yatuumye Bazannya nEngo kyokka Drake ne Yanga ne bakiwakanya era okusika omuguwa kwavaako abagagga okuggala akeedi zaabwe endala, emirimu ne gisannyalala mu kibuga okumala olunaku lulamba.Abasuubuzi basabye Pulezidenti Museveni eyali asuubizza okugonjoola ensonga mu bwangu bwe yasisinkana abagagga bonna abakaayana omwezi oguwedde.Baasabye Pulezidenti ayambe okusalawo eggoye kubanga abasuubuzi boolekedde okufiirizibwa kubanga abamu kati basasula emirundi ebiri okwewala okugwa mu buzibu ngomugagga gwe babadde batasasula yawangudde olutalo.Farouk Ssentamu omusuubuzi wengoye ku Horizon City ekyali ekya Drake Lubega yategeezezza nti November abasuubuzi abamu baamuwa Muhangi ate December ne bamuwa Drake nga basuubira nti December wanaatuukira nga Drake amaze okweddiza ekizimbe kyokka ate waliwo abamu ngemyezi gyombi baagiwa Muhangi era kati batambulira mu zzaala.Abbey Kiwanuka omusuubuzi we ngatto yategeezezza nti akaseera katono Muhangi kabaddi amaze nga ye Landiroodi waabwe babadde batandise okulaba enkyukakyuka eyomuggundu.Yagambye nti abadde musajja awuliriza era omuntu gwasobola okuteeseganya naye okwawukanako nabagagga abalala.Abasuubuzi boku Horizon eyali Nabukera bo baategeezezza nti beetegefu okukolagana nomuntu yenna famire ya Muhangi gwenaabalaga wabula baalabudde nti bwe wanaabawo omuntu yenna abataataagaanya baakwekubira omulanga mu kkooti singa Gavumenti enaalemwa okubayamba.Baagambye nti Pulezidenti kyanaaba asazeewo kye bagenda okusinga okwesiga kubanga kijja kuba kya nkomeredde kubanga emyaka 14 kkooti zibadde ziremeddwa okusalawo eggoye.Hajji Muhammad Katanyoleka ssentebe wekibiina ekigatta abapangisa ekya Uganda Tenants Needy and Squatters Association Ltd UTENSA, yategeezezza nti ku Lwomukaaga baawandiikidde abapangisa ku bizimbe bino nga babalagira okuyimiriza okusasula ssente zokwewandiisa nezoobupangisa okutuusa nga Gavumenti evuddeyo nebalaga omuntu omutuufu gwe balina okusasula.Yagambye nti okusalawo baakukoze nga basinziira ku bbaluwa eyawandiikibwa omukungu mu ofiisi ya ssaabawolereza wa Gavumenti eyawandiikibwa nga November 6, 2018 ngesazaamu ekiragiro ekyasooka ekyawa Muhangi ebizimbe bino. 